b'\n_START_ARTICLE_\nAnvar Sadat\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani voja\xc5\xa1ki akademiji v Kairu se je Sadat pridru\xc5\xbeil dr\xc5\xbeavnemu udaru leta 1950 pod vodstvom Naserja, ki je kon\xc4\x8dal monarhijo. V letih 1964\xe2\x88\x921966 in 1969-1970 je bil podpredsednik in leta 1970, po Naserjevi smrti, predsednik Egipta._NEWLINE_Vodil je Egipt med jomkipursko vojno leta 1973 z Izraelom. \xc4\x8ceprav je Egipt vojno izgubil, je Sadat vseeno do\xc5\xbeivel vzpon priljubljenosti med arabskimi dr\xc5\xbeavami._NEWLINE_Leta 1977 je ponudil Izraelu mirovno pogodbo, ki je bila dokon\xc4\x8dno sklenjena 1979. Zaradi tega je skupaj z izraelskim predsednikom vlade Menahemom Beginom prejel Nobelovo nagrado za mir leta 1978._NEWLINE_Zaradi tega premirja in predvsem dejstva, da je premirje podpisal z judovsko dr\xc5\xbeavo, so za\xc4\x8dele delovati proti njemu \xc5\xa1tevilne radikalne islamske skupine, kar je privedlo do njegovega atentata, ki ga je izvedla Skupina islamskega d\xc5\xbeihada pod vodstvom Khalida Islambulija. Sadat je umrl za posledicami atentata 6. oktobra 1981.'